Uznesenie Mestského súdu Bratislava II sp. zn. 37P/52/2026 z 5. 8. 2026
Uznesenie Mestského súdu Bratislava II z 5. augusta 2026, sp. zn. 37P/52/2026, ECLI:SK:MSBA2:2026:1226201167.4
Súd: Mestský súd Bratislava II
Spisová značka: 37P/52/2026
ECLI: ECLI:SK:MSBA2:2026:1226201167.4
Dátum vydania: 5. 8. 2026
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 37P/52/2026 1226201167 05. 08. 2026 JUDr. Monika Kalmán ECLI:SK:MSBA2:2026:1226201167.4
Uznesenie Mestský súd Bratislava II, v konaní o návrhu navrhovateľa: maloletý K. zastúpený zákonnou zástupkyňou - matkou O. o určenie otcovstva a priznanie rodičovských práv a povinností voči maloletému dieťaťu: K. zastúpený kolíznym opatrovníkom Úradom práce sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately so sídlom Vazovova 7/A, Bratislava, dieťa rodičov: matka - maloletá O., t.č. bytom B., zastúpená zákonnou zástupkyňou - matkou C. a otec - neuvedený, takto rozhodol: rozhodol: I. Konanie sa z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Zákonná zástupkyňa maloletého syna K., matka O., sa návrhom doručeným Mestskému súdu Bratislava II dňa 10.04.2026 domáhala určenia otcovstva K. k jeho maloletému dieťaťu, k K. a úpravy výkonu rodičovských práv a povinností k maloletému dieťaťu K.. 2. Mestský súd Bratislava II Uznesením č. k. 37P/52/2026 - 19 zo dňa 03.07.2026 ustanovil Úrad práce, sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately so sídlom Vazovova 7/A, Bratislava za kolízneho opatrovníka pre maloleté dieťa K.. 3. Dňa 03.07.2026 súd vyzval navrhovateľku, aby v lehote 10 dní zaplatila súdny poplatok za návrh vo výške 100,- Eur podľa zákona č. 71/1992 Zb. o súdnych poplatkoch a poplatku za výpis z registra trestov, položka č. 9 sadzobníka súdnych poplatkov, pod následkom zastavenia konania. 4. Podľa § 10 ods. 1 zákona 71/1992 Zb. o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 5. Výzva navrhovateľke na zaplatenie súdneho poplatku s platobným predpisom, ako aj s poučením, že ak nebude poplatok v určenej dobe zaplatený súd konanie zastaví, bola riadne doručená dňa 09.07.2026. 6. Navrhovateľka v určenej lehote súdny poplatok za návrh na začatie konania nezaplatila, súd v súlade s citovaným ustanovením zákona konanie zastavil tak, ako je uvedené vo výrokovej časti tohto uznesenia.
7. O trovách konania súd rozhodol v zmysle § 52 Civilného mimosporového poriadku tak, že žiaden z účastníkov nemá nárok na ich náhradu. Poučenie: P o u č e n i e: Proti uzneseniu súdu vydanému súdnym úradníkom možno podať sťažnosť v lehote 15 dní od doručenia uznesenia na súde, ktorý napadnuté uznesenie vydal. Sťažnosť môže podať ten, v koho neprospech bolo uznesenie vydané. Sťažnosť len proti dôvodom uznesenia nie je prípustná. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do sťažnosti.
uplynutia lehoty na podanie
V sťažnosti možno uvádzať nové skutočnosti a dôkazy, ak je to so zreteľom sporu možné a účelné. V Bratislave dňa 05.08.2026
JUDr. Monika Kalmán vyšší súdny úradník
na povahu a okolnosti

